open-index/open-wikipedia-markdown huggingface dataset:
கிருஷ்ணன் நம்பி

**கிருஷ்ணன் நம்பி** (*அழகிய நம்பி*, 1932- 1976) ஒரு தமிழ் எழுத்தாளர் ஆவார். இவர் குமரி மாவட்டத்தில் அழகியபாண்டிபுரத்தில் பிறந்து பூதப்பாண்டி என்னும் ஊரில் வாழ்ந்தவர். இவரும் சுந்தர ராமசாமியும் இலக்கிய இரட்டையர் என்று அறியப்பட்டார்கள்.

### வாழ்க்கை
அழகியபாண்டியபுரத்தில் விவசாயம் செய்துவந்த கிருஷ்ணன் நம்பியின் தந்தை 1939இன் பிற்பகுதியில் நாகர்கோவிலில் உர வியாபாரத்தை ஆரம்பித்தார்.  1940 ஆம் ஆண்டு நம்பியின் தந்தை குடியிருப்பை அழகிய பாண்டியபுரத்திலிருந்து நாகர்கோவிலில் கிருஷ்ணன் கோவிலுக்கு மாற்றிக் கொண்டார்.  1958 ஆம் ஆண்டு ஆகஸ்ட் 20 ஆம் தேதி கிருஷ்ணன் நம்பிக்கு திருமணம் ஆயிற்று. மனைவி பெயர் ஜெயலட்சுமி. `நவசக்தி’யில் ஃபுருஃப் ரீடர் வேலை பார்த்தார். அப்போது ப. ஜீவானந்தம் அவர்களின் தொடர்பு கிடைத்தது . கிருஷ்ணன் நம்பிக்கு மூன்று மகன்கள், இரண்டு மகள்கள்.

### இலக்கிய வாழ்க்கை
கிருஷ்ணன் நம்பி வை. கோவிந்தனின் சக்தியில் `நாட்டுப்பாடல்கள்’ பற்றிய அவரது முதல் கட்டுரையை எழுதினார். 1950 ஆம் ஆண்டின் தொடக்கத்திலிருந்து சிறுவர் பத்திரிகையான கண்ணனில் தொடர்ந்து `சசிதேவன்’ என்கிற பெயரில் குழந்தைப் பாடல்கள் எழுதினார். கிட்டத்தட்ட சுமார் 35 பாடல்கள் கண்ணனில் வெளிவந்தன. அச்சில் வெளிவந்த நம்பியின் முதல் சிறுகதை `சுதந்திர தினம்’ (1951).

1950 இல் கிருஷ்ணன் நம்பிக்கும் சுந்தர ராமசாமிக்கும், ராமசாமி கொண்டுவந்த `புதுமைப்பித்தன் நினைவு மலரை’ ஒட்டி நட்பு ஏற்பட்டது. கிட்டதட்ட 25 வருடங்கள் இடைவெளியின்றி தொடர்ந்த நட்பு இது.

விஜயபாஸ்கரன் `சரஸ்வதி’யை தொடங்கியபோது அதில் நம்பி சுமார் 11 குழந்தைக் கவிதைகள் எழுதினார். தொடர்ந்து சிறுகதைகளும் எழுத ஆரம்பித்தார்.

### படைப்புகள்
*`யானை என்ன யானை?’ குழந்தைப்பாடல்கள் 1965
*காலைமுதல் சிறுகதைகள்
*நீலக்கடல் சிறுகதைகள்

## இறப்பு
1974 இல் புற்றுநோய் காரணமாக கிருஷ்ணன் நம்பியின் இடது கால் அகற்றப்பட்டது. 1976 சூன் 16 அன்று இறந்தார்.

## மேற்கோள்கள்

பகுப்பு:1932 பிறப்புகள்
பகுப்பு:1974 இறப்புகள்
பகுப்பு:தமிழ் எழுத்தாளர்கள்
பகுப்பு:தமிழக எழுத்தாளர்கள்
பகுப்பு:கன்னியாகுமரி மாவட்ட மக்கள்
அதியமான் அரசு ஆண்கள் மேல்நிலைப் பள்ளி, தருமபுரி

**அதியமான் அரசு ஆண்கள் மேல்நிலைப்பள்ளி** தமிழ்நாட்டில் தருமபுரியில் அமைந்துள்ள அரசுப்பள்ளியாகும்.1857-ஆம் ஆண்டு தெலுங்கு ஆரம்பப்பள்ளியாக தொடங்கப்பட்ட இப்பள்ளி 1884-ல் நடுநிலைப்பள்ளியாகவும் 1917-ல் உயர்நிலைப்பள்ளியாகவும் 1978-ல் மேல்நிலைப்பள்ளியாகவும் தரம் உயர்த்தப்பட்டு கல்விப் பணியில் 150 ஆண்டுகளுக்கும் மேலாக இயங்கி வருகிறது.

தகடூரை ஆண்ட அதியமான் நெடுமான் அஞ்சியின் பெயரைக் கொண்டுள்ளது. அதியமான் ஔவையாருக்கு நெல்லிக்கனி வழங்கிய காட்சியைக் காட்டும் தற்காலச் சிலை பள்ளி வளாகத்துள் நிருவப்பட்டுள்ளது.

"படிப்பு, பண்பாடு, பயனுள்ள வாழ்க்கை" என்பதே இப்பள்ளியின் குறிக்கோளாகும். இப்பள்ளி தருமபுரி மாவட்டத்தின் மையப்பகுதியில் உள்ளது. சிறந்த வகுப்பறைகள், நூலகம், அறிவியல் ஆய்வகம், கணினி அறை, பயிற்சி பட்டறைகள், LCD அரங்கம், விளையாட்டு மைதானம், உயரமான நுழைவாயில் போன்றவை இப்பள்ளியின் சிறப்பம்சங்களாகும்.

## சிறப்பு நிகழ்வுகள்
*1940 -இல் நடைபெற்ற ஆண்டு விழாவில் ஜனாப் அப்துல்லா சாகிப் பகதூர் கலந்து கொண்டு விழாவினைச் சிறப்பித்தார்.
*1946 இல் நடைபெற்ற ஆண்டு விழாவில் அப்போதைய மாவட்ட ஆட்சியர் திரு. வி.வி. சுப்ரமணியம் கலந்து கொண்டு பரிசுகளை வழங்கியுள்ளார்.
*ஆங்கிலேயர் ஆட்சி அகன்ற முதல் சுதந்திர தின விழா (15-08-1947) அன்று இப்பள்ளியில் கொண்டாடிய போது அன்றைய கோட்ட வருவாய் அலுவலர் (ஆர்.டி.ஓ.) முன்னிலை வகித்துள்ளார்.
*இந்திய அரசியலைமைப்பு சட்டம் நடைமுறைபடுத்தப்பட்ட 26-01-1950 அன்று முதல் குடியரசு தின விழா இப்பள்ளியில் கொண்டாடிய போது அன்றைய எம்.எல்.ஏ. என்.ஜி. நடேசன்செட்டியார் கலந்து கொண்டு விழாவினைச் சிறப்பித்துள்ளார்.
*2007-ஆம் ஆண்டு 150-ம் ஆண்டு நிறைவடைந்ததை முன்னிட்டு பள்ளியின் முன்னாள் மாணவர்கள், பெற்றோர்-ஆசிரியர் கழக உறுப்பினர்கள், தலைமையரிசியர் மற்றும் ஆசிரியர்கள் சார்பில் பள்ளியில் விழா சிறப்பாக கொண்டாடப்பட்டு 150-ஆவது ஆண்டு விழா மலர் வெளியிடப்பட்டது.

## மேற்கோள்கள்

       
பகுப்பு:தருமபுரி மாவட்டத்திலுள்ள அரசுப் பள்ளிகள்
ஏடன் வளைகுடா

**ஏடன் வளைகுடா** ( **, ) என்பது அரபிக் கடலின் மீதுள்ள அரேபிய தீபகற்பத்தின் தென் கடலோரத்திலுள்ள ஏமன் மற்றும் ஆப்பிரிக்காவிலுள்ள சோமாலியா நாட்டிற்கும் இடையேயுள்ள வளைகுடா ஆகும்.  இது வடமேற்கில், செங்கடலினை பாப்-எல்-மன்டே நீரிணைப்பின் வழியாக இணைகிறது, இது  பரவலாகும்.  இது ஏமன் நாட்டிலுள்ள துறைமுக நகரான ஏடன் பெயரினைப் பகிர்ந்துள்ளது. வரலாற்று ரீதியாக, ஏடன் வளைகுடாவின் தெற்குப் பகுதியில் உள்ள பண்டைய சோமாலியாவின் துறைமுக நகரமான பெர்பெராவின் காரணமாக "பெர்பரே வளைகுடா" என அழைக்கப்பட்டது.
இருப்பினும், காலனித்துவ காலத்தின்போது ஏடன் நகரம் வளர்ந்தபோது, "ஏடன் வளைகுடா" என்ற பெயர் பிரபலமானது.

இவ்நீர்வழி மத்தியதரைக் கடல் மற்றும் அரபிக் கடல் இடையேயான சூயஸ் கால்வாய் கப்பல் பாதையின் முக்கியமான ஒரு பகுதி ஆகும், இதன் வழியே 21,000 கப்பல்கள் ஆண்டுதோறும் கடந்து செல்லும்.

## சான்றுகள்

பகுப்பு:வளைகுடாக்கள்
ஒரு சிறு இசை

**ஒரு சிறு இசை** வண்ணதாசனின் பன்னிரெண்டாவது சிறுகதைத்தொகுதி. இத்தொகுதியில் 15 சிறுகதைகள் உள்ளன. வண்ணதாசனுக்கே உரித்தான கவிதை அழகியல், தத்துவ உரையாடல்கள் கொண்ட இத்தொகுதியில் மனிதர்களின் அன்பும் உறவும் அதிகமாகப் பேசப்படுகிறது. முதுமையின் வாழ்வைச் சித்தரிக்கும் கதைகள் பலவும் இத்தொகுதியில் உள்ளன. தாமிரபரணி ஆற்றின் நீர்மையுடன், கதைகள் சிலவற்றில் இசை தென்படுகிறது. இச்சிறுகதைத் தொகுப்பிற்குச் சாகித்திய அகாதெமி (2016) விருது கிடைத்துள்ளது.

## மேற்கோள்கள்

பகுப்பு:தமிழ்ச் சிறுகதைத் தொகுப்புகள்
பகுப்பு:சாகித்திய அகாதமி விருது பெற்ற தமிழ் நூல்கள்
சீமான்

**சீமான்** என்பது செல்வந்தன் அல்லது பணக்காரன் என்பதைக் குறிக்கும்.

**சீமான்** என்பது பின்வருனவற்றைக் குறிக்கலாம்:

* சீமான் (அரசியல்வாதி)
* சீமான் (திரைப்படம்)
வினோதினி வைத்தியநாதன்

**வினோதினி வைத்தியநாதன்** ஓர் இந்தியத் திரைப்பட நடிகை ஆவார். தமிழ்த் திரைப்படங்களில் நடித்து வருகிறார். ஏ. ஆர். முருகதாஸ் தயாரிப்பில் வெளிவந்த எங்கேயும் எப்போதும் திரைப்படத்தின் மூலமாக அறிமுகமானார். இத்திரைப்படத்தில் நடிகை அனன்யாவின் சகோதரியாக நடித்திருந்தார்.

## வாழ்க்கைக் குறிப்பு
### ஆரம்பகால வாழ்க்கை
### திரை வாழ்க்கை
## நடித்த திரைப்படங்கள்

2019          கோமாளி.          தர்மராஜ் மனைவி

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
நடைப் பிரயாணம்

220px|thumb|ஒரிகோன் நடைப்பிரயாணப் பாதை

**நடைப் பிரயாணம்** (Hiking) என்பது நீண்ட தூரம் கால்நடையாக மேற்கொள்ளப்படும் பிரயாணம் ஆகும். இது பொதுவாக நாட்டுப்புறங்களில் இடம்பெறுகிறது. பல்வேறு நாடுகளில் வரும் சுற்றுலாப் பயணிகள் பொதுவாக நடைப் பிரயாணத்தைத் தாம் சுற்றுலாவிற்கென வந்த இடத்தில் மேற்கொள்ள விரும்புவர். நடைப் பிரயாணத்தின் போது தமது முதுகில் அனைத்து அத்தியாவசியப் பொருட்களை உள்ளடக்கிய பையினை வைத்திருப்பது வழக்கமாகும். இதன் மூலம் பல மருத்துவ நன்மைகள் கிடைப்பதகக் கூறப்படுகின்றது. அத்துடன், நடைப் பிரயாணம், சாரணியத்திலும் முக்கிய அம்சமாக விளங்குகிறது.

## மேற்கோள்கள்

பகுப்பு:சுற்றுலாத்துறை
உலக ஆய்வக விலங்குகள் நாள்

**உலக ஆய்வக விலங்குகள் நாள்** () என்பது ஆண்டுதோறும் ஏப்ரல் 24 அன்று நினைவுகூரப்படுகிறது. இந்நாளையொட்டிய வாரம் உலக ஆய்வக விலங்குகளுக்கான உலக வாரமாகக் கொண்டாடப்படுகிறது.

உலக அளவில் ஆய்வுக்கூடங்களில் பலவகையான விலங்குகள் ஆய்விற்காகப் பயன்படுத்துகின்றன. இவ்விலங்குகள் மீது உயிர்மருத்துவ ஆராய்ச்சிகள் மேற்கொள்ளப்படுகின்றன. இதனால் விலங்குகள் சித்திரவதை மற்றும் துன்புறுத்தலுக்கு ஆளாகின்றன. ஆய்வக விலங்குகள் சித்திரவதைக்குள்ளாவதை தடுக்க தேசிய உடற்கூறாய்வு எதிர்ப்பு சங்கம் 1979ஆம் ஆண்டில், ஏப்ரல் 24 ம் நாளை உலக ஆய்வக விலங்குகள் தினமாக அறிவித்தது.

## வரலாறு
1979ஆம் ஆண்டில், அமெரிக்க, தேசிய உடற்கூறாய்வு எதிர்ப்பு சங்கம் ஆய்வக விலங்குகளுக்கான உலக தினத்தை ஏப்ரல் 24 அன்று—அதாவது லார்ட் ஹக் டவுடிங்கின் பிறந்தநாளின் போது—தோற்றுவித்தது. இந்த உலக நினைவு நாள் ஐக்கிய நாடுகள் அவையால் அங்கீகரிக்கப்பட்டுள்ளது. மேலும் இப்போது ஒவ்வொரு கண்டத்திலும் உள்ள உடற்கூறாய்வு எதிர்ப்பாளர்களால் ஆண்டுதோறும் இந்த தினம் அனுசரிக்கப்படுகிறது.

தற்பொழுது இந்த நிகழ்வானது, விலங்குகளை ஆராய்ச்சியில் பயன்படுத்துவதை எதிர்க்கும் குழுக்களின் ஆர்ப்பாட்டங்கள் மற்றும் எதிர்ப்புகளால் குறிக்கப்படுகிறது.  ஏப்ரல் 2010-ல், எதிர்ப்பாளர்கள் மத்திய லண்டன் வழியாக அணிவகுத்து, ஆராய்ச்சியில் விலங்குகளைப் பயன்படுத்துவதை நிறுத்தக் கோரினர். இதேபோன்ற அணிவகுப்பு 2012-ல் பர்மிங்காமிலும் 2014-ல் நாட்டிங்ஹாமிலும் நடைபெற்றது.

ஆய்வக விலங்குகளுக்கான உலக தினம் மற்றும் உலக வாரம் ஆகியவை ஆராய்ச்சியில் விலங்குகளைப் பயன்படுத்துவதைப் பாதுகாக்கும் விஞ்ஞான குழுக்களின் கவனத்தை ஈர்த்துள்ளன. 22 ஏப்ரல் 2009 அன்று விலங்குகள் மீதான உயிரியல் மருத்துவ ஆராய்ச்சிக்கு ஆதரவாக ஒரு பேரணியை நடந்தது. விலங்குகளை துன்புறுத்துவதற்கு எதிராக கண்டனக் குரல்களும் எழுந்தன.

தேசிய உடற்கூறாய்வு எதிர்ப்பு சங்கம் மற்றும் விலங்கு ஆராய்ச்சியை எதிர்க்கும் பிற குழுக்கள், ஆய்வகங்களில் உள்ள விலங்குகளுக்கான உலக தினம் ஐக்கிய நாடுகள் அவையால் அங்கீகரிக்கப்பட்டுள்ளது என்று தெரிவித்தப்போதிலும், இது ஐக்கிய நாடுகளின் உத்தியோகபூர்வ பட்டியலில் இன்னும் சேர்க்கப்படவில்லை.

## இவற்றையும் பார்க்க
* உலக விலங்கினவாத ஒழிப்பு நாள்
* உலக மீன்பிடி ஒழிப்பு நாள்
* அனைத்துலக நாட்கள்
* ஆய்வக எலிகளுக்கான நினைவுச்சின்னம்

## மேற்கோள்கள்

பகுப்பு:ஏப்ரல் சிறப்பு நாட்கள்
பகுப்பு:விலங்குரிமை
தேசிய பஞ்சாயத்து ராஜ் தினம்

**தேசிய பஞ்சாயத்து ராஜ் நாள்** (*National Panchayati Raj Day*) என்பது ஆண்டுதோறும் ஏப்ரல் 24 ஆம் நாளன்று இந்தியாவில் கொண்டாடப்படும் ஒரு தேசிய நாளாகும். இக்கொண்டாட்டத்தை பஞ்சாயத்து இராச்சிய அமைச்சு முன்னெடுத்து வருகிறது.

பஞ்சாயத்து ராஜ் சட்டத்தை முன்னாள் இந்திய பிரதமர் ராஜிவ் காந்தி கொண்டுவந்தார். 1992 ஆம் ஆண்டு ஏப்ரல் 24 ஆம் நாள் இச்சட்டம் கொண்டுவரப்பட்டது. பஞ்சாயத்து ராஜின் நோக்கம் அதிகாரத்தைப் பரவலாக்குவது. மக்கள் ஆளும் பஞ்சாயத்து அமைப்புகள் அனைத்துமே மிக வலிமையானவை. இதன் மூலம் தேர்ந்தெடுக்கப்பட்ட மக்கள் பிரதிநிதிகள், தாங்களே நிர்வாகம் செய்யும் உரிமையை பெறுகிறார்கள். அரசு அதிகாரத்தை மக்களால் தேர்ந்தெடுக்கப்பட்ட பஞ்சாயத்து அமைப்புகளுக்கு பரவலாக்கவும், மக்கள் கிராம அளவில் தாங்களே நிர்வாகத்தை நடத்துவதற்கான உரிமை வார்த்தையளவில் இல்லாமல் உண்மையாக நடைமுறைப்படுத்த வேண்டியுள்ளது. மத்திய, மாநில அரசுகளின் அதிகாரிகள் தங்கள் அதிகாரத்தை குறைத்துக்கொண்டு உள்ளாட்சி அமைப்புகளுடன், அதிகாரத்தை பகிர்ந்துகொள்வது அவசியமாக உள்ளது. பஞ்சாயத்துகள் வலுவாக இருந்தால்தான் அரசு நிர்வாகம் சிறப்பாக செயல்படும். இத்தினத்தில் சிறந்த பஞ்சாயத்து தலைவருக்கான விருது வழங்கப்படுகிறது.

## மேற்கோள்கள்

பகுப்பு:இந்தியாவின் சிறப்பு நாட்கள்
பகுப்பு:ஏப்ரல் சிறப்பு நாட்கள்
புத்தகுப்தர்

**புத்தகுப்தர்** (Budhagupta) () (ஆட்சிக்காலம் கி பி 476 – 495), இரண்டாம் குமாரகுப்தருக்குப் பின் ஆட்சிக்கு வந்த 11வது குப்தப் பேரரசர் ஆவார். இவர் புருகுப்தரின் மகனாவார். புத்தகுப்தர் கன்னோசி மன்னருடன் கூட்டணி வைத்துக் கொண்டு, வட இந்தியாவிற்குள் நுழைந்த ஹூணர்களை விரட்டியடித்தார்.

தாமோதர்பூர் செப்பு பட்டயங்கள், புத்தகுப்தரின் இரண்டு ஆளுநர்களான பிரம்மதத்தன் மற்றும் ஜெயதத்தன், வடக்கு வங்காளத்தை நிர்வகித்தாக கூறுகிறது. மத்தியப் பிரதேசத்தின் பண்டைய நகரமான ஏரணில் கிடைத்த 48 அடி உயர கொடி மரம் போன்ற கல்தூண் குறிப்புகளின் படி, வடக்கே யமுனை ஆறு தெற்கே நர்மதை ஆறு பாயும் பரப்புகளை ஆண்ட சுரேஷ்மிசந்திரன் எனும் அரசன் புத்தகுப்தரை மகாராஜா அழைத்தார் எனக் கூறுகிறது. மதுராவில் கிடைக்கப் பெற்ற, புத்தகுப்தர் ஆட்சிக் காலத்திய கௌதம புத்தரின் சிற்பத்தில் உள்ள குறிப்புகள், புத்தகுப்தர் தனது ஆட்சிப் பரப்பை வடக்கு மதுரா வரை நீட்டித்ததாக கூறுகிறது.

## மேற்கோள்கள்

## வெளி இணைப்புகள்
* Eran Stone Pillar Inscription of Matrivishnu and Dhanyavishnu 

பகுப்பு:குப்தப் பேரரசு
பகுப்பு:இந்தியப் பேரரசர்கள்
என். ஆர். ரகுநந்தன்

**என். ஆர். ரகுநந்தன்** ஓர் இந்தியத் திரைப்பட இசையமைப்பாளர் ஆவார். தமிழ்த் திரைப்படங்களில் பங்காற்றி வருகிறார்.

## வாழ்க்கைக் குறிப்பு
### திரை வாழ்க்கை
ரகுநந்தன், சீனு இராமசாமி இயக்கத்தில் 2010 ஆவது ஆண்டில் வெளியான தென்மேற்குப் பருவக்காற்று திரைப்படத்தின் மூலமாக இசையமைப்பாளராக அறிமுகமானார். இத்திரைப்படத்திற்காக இந்திய தேசிய திரைப்பட விருதினைப் பெற்றார். இவரது இரண்டாவது திரைப்படம் 2012 ஆவது ஆண்டில் வெளியான கிருஷ்ணவேணி பஞ்சாலை திரைப்படமாகும். அதே ஆண்டில் சுந்தர பாண்டியன், நீர்ப்பறவை திரைப்படங்களுக்கு இசையமைத்திருந்தார். இவ்விரு திரைப்படங்களின் பாடல்களும் நல்ல வரவேற்பைப் பெற்றன. தொடர்ந்து ஜி. வி. பிரகாஷ் குமாரின் அறிமுகத் தயாரிப்பான மதயானைக் கூட்டம் திரைப்படத்திற்கு இசையமைத்திருந்தார்.

## இசையமைத்த திரைப்படங்கள்

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:1975 பிறப்புகள்
கிழக்கு ஆப்பிரிக்க நேரம்

**கிழக்கு ஆப்பிரிக்க நேரம்**, அல்லது ஈ.ஏ.டி, (*East Africa Time* - EAT) கிழக்கு ஆப்பிரிக்காவில் பயன்படுத்தப்படும் நேர மண்டலம் ஆகும். இந்த மண்டலம் ஒ. ச. நே. (ஒ. ச. நே +3)க்கு  மூன்று மணி நேரத்திற்கு முன்னதாகவே உள்ளது, இது அரேபிய சீர் நேரம், கிழக்கு ஐரோப்பிய நேரம், மாஸ்கோ நேரம் மற்றும் கிழக்கு ஐரோப்பிய கோடைகால நேரம் ஆகியவற்றை ஒத்திருக்கிறது.

இந்த நேர மண்டலம் பூமத்திய ரேகைப் பிராந்தியத்தில் முக்கியமாக இருப்பதால், ஆண்டு முழுவதும் எவ்விதமான மாற்றங்கள் எதுவும் இல்லை, எனவே பகல் நேர சேமிப்பு காலம் தேவைப்படாது.

கிழக்கு ஆப்பிரிக்கா நேரம் பின்வரும் நாடுகளில் பயன்படுத்தப்படுகிறது:

* 
* 
* 
* 
* 
* 
* 
* 
* 
* 
* 

## சான்றுகள்

பகுப்பு:நேர வலயங்கள்
நச்சுப் பாம்பு

**நச்சுப் பாம்புகள்** என்பவை பாம்பின் ஒரு வகையாகும். இவை நச்சினை உற்பத்தி செய்யும் திறன் கொண்டவை. இது தனது நச்சுப்பற்களால் இரைவிலங்கினுள் நச்சினை செலுத்தி அதன் நகர்வை தடைசெய்து கொன்று இரையாக்கிக்கொள்கிறது. மேலும் எதிரி விலங்குகளிடமிருந்து தன்னை தற்காத்துக்கொள்ளவும் நச்சுப்பல்லினை பயன்படுத்துகிறது. பெரும்பாலான நச்சுப் பாம்புகள் எலப்பிடெ, வைபிரிடெ, அட்ராக்டாசுப்பிடெ குடும்ப வகையினதாகவும் சில நச்சுப்பாம்புகள் மட்டும் கொலுபிரிடெ குடும்பத்தைச் சார்ந்ததாகவும் உள்ளன. மனிதர்களுக்கு மரணத்தை ஏற்படுத்தக் கூடிய இவ்வகைப் பாம்புகளின் நச்சின் மரண வீரியக் குறியீடு எல்டி50.

[thumb|300px| எல்டி50 அடிப்படையில் ஆஸ்திரேலியாவில் காணப்படும் உலகின் மிக வீரிய நச்சுப்பாம்பு, [inland taipan]]

## பரிணாம வளர்ச்சி
நச்சுப் பாம்புகளின் பரிணாம வரலாறு இரண்டரை கோடி (25 மில்லியன்) ஆண்டுகளுக்கு முன்பிருந்து தொடங்குகிறது.  பாம்பு நச்சு என்பது மாற்றமடைந்த உமிழ்நீராகும். இந்த நச்சு இரையைக் கொன்று அதன் இயக்கத்தை தடை செய்யவும் எதிரிகளிடமிருந்து தற்காத்து கொள்ளவும் உயர் சிறப்படைந்த உள்ளீடற்ற பல்லின் வழியே இலக்கு விலங்கின் தோல், தசைகளை துளைத்துக்கொண்டு இரத்த நாளத்திற்குள் பீச்சுகிறது.

## வகைப்பாடு
நச்சுப் பாம்புகளுக்கென தனித்த அல்லது சிறப்பு வகைப்பாடு இல்லை.  இவ்வினங்கள் பல குடும்பங்களிலும் பரவலாக காணப்படுகிறது.
இது பரிணாம வளர்ச்சியின் விளைவாகும்.

## மேற்கோள்கள்

## வெளியிணைப்புகள்

*Venomous snakes and outdoor workers Bite-prevention and treatment information for outdoor workers.

பகுப்பு:பாம்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
உலக மலேரியா நாள்

**உலக மலேரியா நாள்** (*World Malaria Day*, **WMD**) ஆண்டுதோறும் ஏப்ரல் 25 ஆம் நாள் உலக அளவில் கொண்டாடப்பட்டு வருகிறது. ஆண்டுதோறும் மலேரியா நோயினால் சுமார் 7 லட்சம் பேர் இறக்கின்றனர். உலக அளவில் 3.3 பில்லியன் மக்கள் மலேரியாவால் பாதிப்படைகின்றனர். மலேரியா நோயைக் கண்டறிந்து கட்டுப்படுத்துவதற்கான விழிப்புணர்வை உலகம் முழுவதும் ஏற்படுத்த வேண்டும் என்கிற நோக்கில் உலக சுகாதார அமைப்பு 2007இல் ஏப்ரல் 25 ம் நாளை மலேரியா நாளாக அறிவித்தது.

2012 ஆம் ஆண்டில் அண்ணளவாக 627,000 பேர் மலேரியாவ் நோயால் இறந்துள்ளனர், இவர்களில் பெரும்பாலானோர் ஆப்பிரிக்கக் கண்டத்தில் வாழும் குழந்தைகள் ஆவர்.

## மேற்கோள்கள்

பகுப்பு:ஐக்கிய நாடுகளின் சிறப்பு நாட்கள்
பகுப்பு:ஏப்ரல் சிறப்பு நாட்கள்
பகுப்பு:பொது உடல்நலவியல்
சுக்மா தாக்குதல் 2017

இந்தியப் பொதுவுடமைக் கட்சியின் அங்கமான நக்சல்கள் 2017 ஏப்ரல் 24 அன்று இந்திய பாதுகாப்புப் படையினர் மீது தாக்குதல் நடத்தியதில் 26 இந்திய பாதுகாப்புப் படையினர் கொல்லப்பட்டனர். இதில் தமிழகத்தைச் சேர்ந்த மூவரும் அடக்கம். சட்டீஸ்கர் மாநிலத்தின் சுக்மா மாவட்டத்தில் சிந்த்தாகுபா பகுதியில்  இந்த தாக்குதல் நடந்தது.

## தாக்குதல்
2017 ஏப்ரல் 24 அன்று மதியம் 1:00 மணிக்கு கிட்டத்தட்ட 300 நக்சல்கள் ஏகே-47 மற்றும் இந்திய சிறு படைக்கல அமைப்பின் மரைகுழல் துப்பாக்கி ஏந்தியவாறு 99 பேர் கொண்ட இந்திய பாதுகாப்புப் படையினர் மீது தாக்குதல் நடத்தினர்.

## இழப்புகள்
300 நக்சல்கள் நடத்திய தாக்குதலில் 26 இந்தியப் பாதுகாப்புப் படையினர் கொல்லபட்டனர் ஏழு பாதுகாப்புப் படையினரைக் காணவில்லை. மாயமானோரை உலங்கு வானூர்தி மூலம் தேடிவருகின்றனர். காயமடைந்த ஆறு இந்தியப் படையினர் *ராய்பூர்* மருத்துவமனைக்குக் கொண்டு செல்லப்பட்டனர்.

## மேற்கோள்கள்

பகுப்பு:இந்தியாவில் தீவிரவாதத் தாக்குதல்கள்
பகுப்பு:சுக்மா மாவட்டம்
காரைக்குடி சாம்பசிவ ஐயர்

**காரைக்குடி சாம்பசிவ ஐயர்** (*Karaikudi Sambasiva Iyer*, 1888 - 1958), ஓர் இந்திய பாரம்பரிய இசைக் கலைஞர் மற்றும் ஒரு வீணை இசைக்கலைஞர் ஆவார். 1888 ஆம் ஆண்டுக்கும் 1958 ஆம் ஆண்டுக்கும் இடைப்பட்ட காலத்தில் இவர் வாழ்ந்தார். 1952 ஆம் ஆண்டில் சங்கீத நாடக அகாதமி கூட்டாளர் விருதை வென்ற முதலாவது இசைக்கலைஞர் சாம்பசிவ ஐயர் ஆவார். இசை, நடனம், நாடகத்திற்கு இந்தியாவில் சங்கீத நாடக அகாதமியில் வழங்கப்படும் மிக உயரிய விருது இதுவாகும் .

## பிறப்பு

புதுக்கோட்டை மாவட்டம் திருகோகர்ணம் என்னும்  ஊரில் 1988 ஆம் ஆண்டு சாம்பசிவ ஐயர் பிறந்தார். வீணை வித்வான் சுப்பையா ஐயர் இவருடைய தந்தையார் ஆவார். 
 
## இசைப்பயிற்சி

தன் தந்தை சுப்பையா ஐயரிடமும் அண்ணன் சுப்ரமணி ஐயரிடமும் வீணை இசையைக் கற்றார். குடும்பத்தின் உயர்ந்த வீணா பாரம்பரியத்தை தொடர்ந்து எடுத்துக் கொள்ள ஏழாவது தலைமுறையாக இந்த இருவரும் ஒன்று சேர்ந்தனர். சகோதரர்கள் இருவரும் இணைந்து  "காரைக்குடி சகோதரர்களாக" 1934 ஆம் ஆண்டுவரை வீணை வாசித்தனர். சாம்பசிவ ஐயர் தன்னுடைய கடின உழைப்பால் அசுர சாதகர் என்று அறியப்படுகிறார். வீணையின் மீது அவருக்கு இருந்த தேர்ச்சியும்  அவரது முன்னோர்களிடம் இருந்து பெற்ற இசையறிவும் ஐயருக்கு மிகவும் உதவின.

## வாழ்க்கைப் பணி

ருக்மணிதேவி அவர்களால் நிறுவப்பட்ட சென்னை கலாசேத்திராவில் தங்கியிருந்த சாம்பசிவ ஐயர் அங்கு வீணை இசை கற்றுக்கொடுத்தார்.. இசை நடனம் மற்றும் நாடகத்திற்காக இந்தியாவில் வழங்கப்படும் சங்கீத நாடக அகாதமியின் மிக உயர்ந்த விருது 1952 இல் வீணை இசைக்காக சாம்பசிவ ஐயருக்கு வழங்கப்பட்டது . இதே ஆண்டில் கர்நாடக இசைக்காக வழங்கப்படும் மிக உயர்ந்த சங்கீத கலாநிதி விருதையும் மெட்ராசு மியூசிக் அகாதமி இவருக்கு வழங்கியது . 
 
1958 இல் சாம்பசிவ ஐயர் காலமானார்.

அவரது புகழ்பெற்ற சீடர்களில் டாக்டர் காரைக்குடி எஸ். சுப்பிரமணியன், ராசேசுவரி பத்மநாதன் மற்றும் ரங்கநாயகி ராஜகோபாலன் ஆகியோர் இவருடைய புகழ்பெற்ற சீடர்களாவர் .

## மேற்கோள்கள்

## வெளி இணைப்புகள்
* 
* காரைக்குடி சாம்பசிவ ஐயர் ஒளிப்படம்
* சென்னை கலாசேத்திராவில் வீணை பாடம் நடத்தும் காட்சி 

பகுப்பு:1888 பிறப்புகள்
பகுப்பு:1958 இறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:கருநாடக இசை வீணைக் கலைஞர்கள்
பகுப்பு:ஊர்ப் பெயரால் அறியப்படும் மக்கள்
பகுப்பு:சிவகங்கை மாவட்ட மக்கள்
பகுப்பு:தமிழிசைக் கலைஞர்கள்
வானம்பாடி (இதழ்)

**வானம்பாடி** என்பது  இந்திய ஒன்றியம், தமிழ்நாட்டின், கோயமுத்தூரில் 1970 ஆம் ஆண்டுகளில் வெளியான ஒரு கவிதைச் சிற்றிதழ் ஆகும். இது  *பூமியின் பிரளயங்களாய், காலத்தின் வசந்தங்களாய், யுகத்தின் சுவடுகளாய், நிறங்களில் சிவப்பாய், மண்ணை வலம்வரும் பறவைகளாய், மானுடம் பாடிவரும் வானம்பாடிகளின், விலையிலாக் கவிமடல்* என்ற முழக்கத்துடன் வெளிவந்தது.

## வரலாறு
1970இல் கோயம்புத்தூரில்  சோஷலிஸ்ட்டுகளாகவும் சற்று காங்கிரசு ஆதரவு மனோபாவம் கொண்டவர்களாகவும் இருந்த   தமிழ்க்கவிஞர்கள் ஒன்றுகூடி வானம்பாடி இயக்கத்தைத் தோற்றுவித்தனர். புவியரசு, கங்கைகொண்டான், சிற்பி, தமிழ்நாடன், அக்கினிப்புத்திரன், சக்திக்கனல், இரவீந்திரன், ஞானி, பா.செயப்பிரகாசம், பிரபஞ்சன், பாலா, கோ. இராஜாராம், மீரா, மு. மேத்தா, அப்துல் ரகுமான், ஈரோடு தமிழன்பன் முதலானோர் வானம்பாடி இதழில் எழுதிச் சிறப்புற்றனர். இவர்களின் வருகைக்குப்பின் புதுக்கவிதை சமுதாயத்தின் கவனத்தை ஈர்த்தது.

வானம்பாடி' கவிமடல், விகடன் அளவில், தனி அட்டை இன்றி, நல்ல தாளில், எளிமையான வசீகரத்துடன் அச்சாகி வந்தது. அதன் முதல் இதழில் கூடுகள் திறக்கின்றன என்ற மூன்று பக்கத் தலையங்கம், மகாகவி பாரதிக்கு அஞ்சலி செலுத்தியது.

வானம்பாடியானது புவியரசின் மருமகனின் அச்சகமான மலர்விழி அச்சங்க்கதில் அச்சடிக்கப்பட்டு புவியரசின் வீட்டு முகவரியில் இருந்து வெளியானது. அதில் வந்த கவிதைகள் எல்லாமே அன்றைய திமுக அரசையும் நிலைப்பாடுகளையும் எதிர்த்து எழுதப்பட்டவையாக இருந்தன. இதழானது 32 பக்கங்களில் இருந்து 60 பக்கங்கள் வரை கொண்டதாக, 300 பிரதிகள்வரை வெளியிடப்பட்டு இலவசமாக அளிக்கப்பட்டது. 

கால ஒட்டத்தில் 'வானம்பாடி' காலம் தவறி எவ்வெப்போதாவது வரலாயிற்று. வானம்பாடிக் கவிஞர்கள் தங்கள் கவிதைகளைத் தொகுப்புகளாக வெளியிடுவதில் ஆர்வம் கொண்டார்கள். 'வானம்பாடி’ கவிதை இதழை 'சிற்பி' பொள்ளாச்சியிலிருந்து பிரசுரிக்க முற்பட்டார். மலையாளம், தெலுங்கு மற்றும் பிற மொழிக் கவிதைகள் அதில் தமிழாக்கமாக வெளியிடப் பெற்றன. சில இதழ்களே வெளிவந்தன.

1981 ஜனவரியில் 'உலகத் தமிழ் மாநாட்டுச் சிறப்பிதழ்' என்று 'வானம்பாடி' உருவாயிற்று. கவிதை சம்பந்தமான நல்ல கட்டுரைகளும் பல கவிதைகளும் இதில் வெளியாயின. குறிப்பிடத்தகுந்த இந்த சிறப்பிதழ் தயாரிப்புக்குப் பிறகு 'வானம்பாடி' இதழ் எதுவும் வரவில்லை. இது வானம்பாடியின் 20-வது மடல் என்று கணக்கிடப்பட்டிருந்தது.

## மேற்கோள்கள்

பகுப்பு:தமிழ்நாட்டுச் சிற்றிதழ்கள்
பகுப்பு:கலை இலக்கிய தமிழ் இதழ்கள்
பகுப்பு:நின்று போன தமிழ் இதழ்கள்
குளிர் பதனூட்டி

**குளிர் பதனூட்டி** (Refrigerant) என்பது ஒரு வெப்ப இறைப்பியிலோ குளிரூட்டல் சுழல்வட்டத்திலோ பயன்படுத்தப்படும் ஒரு பொருள் அல்லது கலவையாகும். இது பொதுவாக ஒரு பாய்மப் பொருளாக அமைந்திருக்கும். பெரும்பாலான சுழற்சிகளில் இப்பொருள் நீர்ம நிலையில் இருந்து வளிமமாகவும், மீண்டும் நீர்மமாகவும் வாகை மாற்றங்களுக்கு உட்படும். இருபதாம் நூற்றாண்டில், குளோரோ புளோரோ கார்பன் போன்ற புளோரோ கார்பன்கள் குளிர் பதனூட்டியாகப் பரவலாகப் பயன்பட்டது என்றாலும், அவற்றால் ஓசோன் படலத்தில் குறைபாடு உண்டாகிறது என்பதால், அவற்றின் பயன்பாடு மெல்லக் குறைக்கப்பட்டு வருகிறது. பொதுப் பயன்பாட்டில் இருக்கும் பிற குளிர் பதனூட்டிகளாவன: அம்மோனியா, சல்பர் டையாக்சைடு, புரோபேன், முதலியன.

## வரலாறு

முதல் காற்றுச்சீரமைப்பிகள் மற்றும் குளிர்சாதனப் பெட்டிகள் அம்மோனியா, சல்பர் டை ஆக்சைடு, மெத்தில் குளோரைடு அல்லது புரொப்பேன் போன்ற நச்சு அல்லது எரியக்கூடிய வாயுக்களைப் பயன்படுத்தியது, அவை கசிந்ததால் ஆபத்தான விபத்துக்களை ஏற்படுத்தியது.

1928 ஆம் ஆண்டில் தாமஸ் மிட்க்லி ஜூனியர், தீப்பிடிக்காத, நச்சுத்தன்மையற்ற குளோரோபுளோரோகார்பன் வாயு, *[[பிரியான்|ஃப்ரீயான்]]* (R-12) ஐ உருவாக்கினார். இது  அனைத்துவிதமான குளோரோபுளோரோகார்பன் (CFC), ஹைட்ரோகுளோரோஃப்ளூரோகார்பன் (HCFC) அல்லது ஹைட்ரோஃப்ளூரோகார்பன் (HFC) குளிர்பதனப் பொருட்களுக்கும் டுபான்டின் (இப்போது Chemours ) சொந்தமான வர்த்தக முத்திரை பெயராகும். சிறந்த தொகுப்பு முறைகள் கண்டுபிடிக்கப்பட்டதைத் தொடர்ந்து, R-11, R-12, R-123  மற்றும் R-502  போன்ற CFCகள் சந்தையில் ஆதிக்கம் செலுத்தின.

## பொதுவான குளிர்பதனப் பொருட்கள்

அதிகரித்து வரும் கட்டுப்பாடு விதிகளால், 21 ஆம் நூற்றாண்டில், மிகக் குறைந்த புவி வெப்பமடைதல் திறன் கொண்ட குளிர்பதனப் பொருட்கள் ஆதிக்கம் செலுத்தும் என்று எதிர்பார்க்கப்படுகிறது, குறிப்பாக R-290 மற்றும் R-1234yf போன்றவை. 2018 இல் பூஜ்ய சந்தைப் பங்கு கொண்ட, குறைந்த GWPO சாதனங்கள் 2022 இல் சந்தைப் பங்கை அதிகரிக்கின்றன.

## அதிகம் பயன்படுத்தப்பட்டது

## தடைசெய்யப்பட்டது / படிப்படியாக நீக்கப்பட்டது

## மற்றவை

## References

பகுப்பு:குளிர்பதனூட்டிகள்
கிறித்தோபர் வான் பியூரர் ஐமண்டார்ப்

**கிறித்தோபர் வான் பியூரர் ஐமண்டார்ப்** ( Christoph von Fürer-Haimendorf 22 சூன் 1909–11 சூன் 1995)
என்பவர் ஆத்திரிய நாட்டைச் சேர்ந்த மாந்தவியல் ஆய்வறிஞர் மற்றும் நூலாசிரியர் ஆவார்.

## இளமைக்காலம்

ஆத்திரியாவில் வளமான குடும்பத்தில் பிறந்த கிறித்தோபர் மாந்தவியல் மற்றும் புதைபொருள் ஆய்வியல் ஆகியவற்றை இளமையில் கற்றார். இரவீந்திரநாத் தாகூர் பற்றிய வாழ்க்கை வரலாறு அவருடைய படைப்புகள் ஆகியவற்றைப் படித்தார்.

## பணிகள்

1936 இல் இந்தியாவுக்கு வந்து நாகர்கள் வாழ்க்கை மொழி நாகரிகம் போன்றவற்றை ஆய்வு செய்தார். இதன்பொருட்டு அந்தப் பகுதி நாகர்களுடன் வாழ்ந்து பழகி அவர்களுடைய மொழியையும் கற்றுக் கொண்டார்.

மேலும் வடகிழக்கு இந்தியாவிலும் தெலுங்கானாவிலும் நேப்பாளத்திலும் தங்கி அந்தப் பகுதி மலைவாழ் மக்களை பற்றிய ஆய்வுகளை மேற்கொண்டார்.

அசாம் மக்களின் வாழ்க்கை, அங்குள்ள சமூக இயக்கங்கள் பற்றியும் ஆய்வுகள் செய்தார்.

## எழுதிய நூல்கள்
* தன் வரலாறு
* இமாலய காட்டுமிரான்டிக் காலம்
* ஆந்திரப் பிரதேச கோன்டர்கள்
* திபெத்திய நாகரிக மறுமலர்ச்சி
* இந்தியாவின் மலைவாழ் மக்கள்
* தெற்காசிய சமூகங்கள் --விழுமியங்களும் சமூகக் கட்டுப்பாடுகளும்.
* நாகலாந்து பற்றிய மாந்தவியலாளரின் கருத்துக்கள்

## மேற்கோள்

பகுப்பு:சமூகவியலாளர்கள்
பகுப்பு:1909 பிறப்புகள்
பகுப்பு:1995 இறப்புகள்
ஆண்டவன் கட்டளை (2016 திரைப்படம்)

**ஆண்டவன் கட்டளை** எம். மணிகண்டன் இயக்கத்தில் 2016 ஆவது ஆண்டில் வெளிவந்த ஓர் இந்தியத் தமிழ்த் திரைப்படமாகும். விஜய் சேதுபதி, ரித்திகா சிங் ஆகியோர் முக்கிய வேடங்களிலும், பூஜா தேவரியா, நாசர், யோகி பாபு ஆகியோர் இதர துணை வேடங்களிலும் நடித்த இத்திரைப்படத்திற்கு இசை அமைத்தவர் இசையமைப்பாளர் கே. 2016 செப்டம்பர் 23 அன்று வெளியான இத்திரைப்படம் வணிக ரீதியாக வெற்றியைப் பெற்றது.

## நடிகர்கள்

* விஜய் சேதுபதி - காந்தி ஆறுமுகம் 
* ரித்திகா சிங் - கார்மேகக் குழலி
* பூஜா தேவரியா - ஆர்த்தி 
* நாசர் 
* யோகி பாபு - முத்துப்பாண்டி செல்வம் 
* ஜார்ஜ் மரியான்- வழக்குரைஞர் 
* சிங்கம்புலி - குமரேசன் 
* ஏ. வெங்கடேஷ்
* எஸ். எஸ். ஸ்டான்லி - குமார் 
* சிவஞானம் அரவிந்தன் -நேசன் 
* சாந்தக் குமார் 
* வினோதினி வைத்தியநாதன் - உதவி வழக்குரைஞர் 
* முத்துராமன் - மண்டல கடவுச்சீட்டு அலுவலர்
* சீனு மோகன் - கடவுச்சீட்டு அலுவலகப் பணியாளர் 
* ரமேஷ் திலக் - கடவுச்சீட்டுத் தரகர்
* நமோ நாராயணன் - விஜி
* ஆர். என். ஆர். மனோகர் - அமைச்சர் 

## பாடல்கள்

ஒன்பது பாடல்கள் கொண்ட இத்திரைப்படத்திற்கு இசையமைப்பாளர் கே இசையமைத்திருந்தார். இப்படத்தின் பாடல்களை பென்னி தயாள், அந்தோணிதாசன், ஜனனி, கே, ஆகியோர் பாடியுள்ளனர். பாடல்கள் 2016 செப்டம்பர் 12 அன்று வெளியானது.

## மேற்கோள்கள்

## வெளியிணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
ஆர்மோனியா

**ஆர்மோனியா** (*Harmonia*, ; ), பண்டைய கிரேக்க இலக்கியங்களில் கூறப்படும் ஓர் இறவாத பெண் கடவுள் ஆவார். இவர் ஒற்றுமை மற்றும் நல்லிணக்கம் ஆகியவற்றின் கடவுளாகத் திகழ்கிறார். இவருக்கு இணையான [உரோமைக் கடவுள் கான்கோர்டியா. இவருக்கு எதிரான குணம் கொண்ட கிரேக்க கடவுள் [இரிஸ் (தொன்மவியல்)|ஏரிசு, (உரோமைக் கடவுள் இரிசு). இவருடைய உடன்பிறப்புகள் எரோசு, குபிட், பிலேகியாசு, ஆதிரெத்தியா, மற்றும் போபோசு, தெய்மோசு இரட்டையர்கள் ஆகியோராவர். இவரின் பெற்றோர் அப்ரோடிட் (காதலின் கடவுள்), ஏரெசு (போரின் கடவுள்) ஆகியோராவர்.

## ஆர்மோனியாவின் அட்டிகை
"ஆர்மோனியாவின் சபிக்கப்பட்ட அட்டிகை" என்பது ஒரு புகழ்பெற்ற பழங்காலக் கதையாகும். சியுசு கடவுள் ஆர்மோனியவிற்கு கட்மசு என்பவரைத் தந்தார். அவர்கள் இருவரின் திருமணத்தன்று கடவுள்கள் அனைவரும் வந்து வாழ்த்தினர். அப்போது எப்பெசுடசு கடவுள் ஆர்மோனியாவிற்குக் கல்யாண பரிசாக ஒரு மேலங்கி மற்றும் அட்டிகை ஆகியவற்றைத் தந்தார். அந்த அட்டிகை ஆர்மோனியாவின் அட்டிகை என்று அழைக்கப்படுகிறது. அதை அணிந்த அனைவருக்கும் துரதிருஷ்டம் வந்தது. சில கதைகளில் ஆர்மோனியா அந்த அட்டிகையை அப்ரோடிட் அல்லது எராவிடம் இருந்து பெற்றதாகவும் கூறப்படுகிறது.

## மேற்கோள்கள்

பகுப்பு:கிரேக்கக் கடவுளர்
குரோட் இரெபெர்

**குரோட் இரெபெர் (Grote Reber)** (திசம்பர் 22, 1911 – திசம்பர் 20, 2002) கதிர்வீச்சு வானியல் முன்னோடியாவார். இதில் இவரது பயில்நிலை வானொலி, பயில்நிலை வானியல் ஆர்வங்கள் இணைந்து வெளிப்பட்டன. இவர் கார்ல் யான்சுகியின் முன்னோடி ஆய்வில் ஆழ்ந்து ஈடுபட்டு அதை மேலும் விரிவாக்கினார். இவர் வானொலிக் கதிர்வீச்சு அலைவெண்களில் முதல் வானியல் அளக்கையை மேற்கொண்டு நடத்தினார்.

இவரது 1937ஆம் ஆண்டின்  வானொலி அலைவெண் உணர்சட்டம்தான் வானியல் நோக்கங்களுக்காகப் பயன்பட்ட்தில் இரண்டாவதாகும். இது தான் கதிர்வீச்சுத் தொலைநோக்கியாக பயன்படுத்திய முதல் பரவளைய அலைத்தெறிப்பு உணர்சட்டமும் ஆகும். அடுத பத்தாண்டுகளுக்கு இவர் ஒருவரே கதிர்வீச்சு வானியலாலராக விளங்கினார்.

## வாழ்க்கை

## விருதுகள்
* ஓகியோ அரசு பல்கலைக்கழகத்தின் தகைமை முனைவர் பட்டம் (1962)
*பசிபிக் வானியல் கழகத்தின் புரூசு பதக்கம் (1962)
*என்றி நோரிசு இரசல் விரிவுரைத் தகைமை (1962)
*பிராங்ளின் நிறுவனத்தின் [எல்லிகாட் கிரெசான் பதக்கம் of the [Franklin Institute (இயற்பியல், 1963)
*அரசு வானியல் கழகத்தின் ஜேக்சந்குவில்ட் பதக்கம் (1983)

## தகைமை
* குறுங்கோள் 6886 குரோட்
* குரோட் இரெபெர் பதக்கம் குரோட் இரெபெர் நிறுவன அறக்கட்டளையாளர்களால் நிறுவப்பட்டது.
* [தாசுமேனியா, கேம்பிரிட்ஜ். மவுண்ட் பிளசண்ட் கதிர்வீச்சு வான்காணகத்தில் உள்ள குரோட் இரெபெர் அருங்காட்சியகம் 2008 ஜனவரி 20 இல் திறக்கப்பட்டது.

==மேற்கோள்கள்==


==வெளியிணைப்புகள்==
* https://books.google.com/books?id=sEyCQEqLAnIC&pg=PA77 Peter L. Manly, *Unusual Telescopes*. Cambridge University Press, 1995, p.&nbsp;77. 
* http://jump.cv.nrao.edu/dbtw-wpd/Textbase/Documents/grncr071988a.pdf  Joseph L. Spadley, *The First True Radio Telescope*. Sky and Telescope vol.76:no. 1(1988) pages 3, 28-30
*http://jump.cv.nrao.edu/dbtw-wpd/Textbase/Documents/grncr071988b.pdf  Paul A. Feldman, *Grote Reber: Yesterday and Today*. Sky and Telescope vol.76:no. 1(1988) page 31
*http://jump.cv.nrao.edu/dbtw-wpd/Textbase/Documents/grncr05071939.pdf  Chicago Sunday Times, *What is It?*. May 7, 1939. - Article about Wheaton, Illinois; mentions Peter Reber's "atmospheric static finder"
*http://articles.adsabs.harvard.edu//full/1988JRASC..82..107K/0000107.000.html Kraus, J. D., *Grote Reber - Founder of Radio Astronomy*. R.A.S. Canada. Journal V. 82, No. 3/Jun, P.107, 1988
* Bulletin of the American Astronomical Society obituary
* The Grote Reber Doctoral Fellowship at the National Radio Astronomy Observatory
* Guardian obituary
* Engineer whose invention of the radio telescope - built in his back garden - transformed postwar astronomy
* Grote Reber, ex-W9GFZ
* The Grote Reber Museum

பகுப்பு:1911 பிறப்புகள்
பகுப்பு:2002 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்க அறிவியலாளர்கள்
பகுப்பு:ஆத்திரேலிய இயற்பியலாளர்கள்
பகுப்பு:கதிர்வீச்சு வானியலாளர்கள்
ழீன் பிக்கார்டு

**ழீன் பெலிக்சு பிக்கார்டு** *(Jean-Félix Picard)* (21 ஜூலை 1620 - 12 ஜூலை 1682) இலாபிளெழ்சேவில் பிறந்த பிரெஞ்சு வானியலாலரும் பாதிரியாரும் ஆவார். இவர் அங்கிருந்த இயேசுவினரின் என்றி-லெ-கிரேண்டு அரசு கல்லூரியில் கல்வி பயின்றார். இவர் பிரான்சு, பாரீசில் இறந்தார்.

இவரது நூலாகிய " புவியின் அளவீடுகள் (Mesure de la Terre)" 1671 இல் வெளியாகியது. சுடார் டிரெக் திரைப்படப் புனைவுப் பாத்திரம் ழீன் உலுக்-பிக்கார்டு இவரது நினைவால் ஆர்வம்பெற்ற பாத்திரம் ஆகும்.

நிலாவில் மரே கிரிசியத்தின் தென்மேற்குக் கால்வட்ட்த்தில் அமைந்த குழிப்பள்ளம் ஒன்று இவரது நினைவாகப் பெயர் சூட்டப்பட்டுள்ளது.

விண்வெளியில் வட்டணையில் சுற்றும் சூரிய வான்கானகமாகிய பிக்கார்டு விண்கலம் இவரது நினைவாகப் பெயர் இடப்பட்டுள்ளது.

## குறிப்புகள்

## வெளி இணைப்புகள்
*
*
* *А.А.Гурштейн* "Звезды Парижа" 2016. http://az.lib.ru/g/gurshtejn_a_a/text_2016_zvezdy_parizha.shtml

பகுப்பு:1620 பிறப்புகள்
பகுப்பு:1682 இறப்புகள்
பகுப்பு:பிரெஞ்சு வானியலாளர்கள்
பகுப்பு:பிரெஞ்சு புவியியலாளர்கள்
அன்பளிப்புப் பிரதி

**அன்பளிப்புப் பிரதி** என்பது ஒரு நூலாசிரியரால் கையொப்பமிடப்பட்டு (எழுத்தாளருக்கு அறிமுகமானவராக இருக்கவேண்டிய அவசியமில்லை) வழங்கப்பட்ட ஒரு புத்தக பிரதி ஆகும். அல்லது எழுத்தாளர் கையொப்பமிட்டு கொடுத்த ஒரு புத்தகம் ஆகும்.  ஒரு எழுத்தாளர் புத்தக வெளியீட்டின்போது விழாவுக்கு வந்தவருக்கு வழங்கும் புத்தகத்தில் கையெழுத்து இடுவதுண்டு, அல்லது புத்தகத்தை வாங்குபவரே விரும்பி எழுத்தாளரிடம் கையெழுத்தை விரும்பிப் பெறுவதுண்டு. பொதுவாக இந்த அன்பளிப்புப் பிரதி சாதாரண பிரதியைவிட மதிப்பு வாய்ந்ததாக, அரிதானதாக புத்தக சேகரிப்பாளர்களால் கருதப்படுகிறது.

## மேற்கோள்கள்

பகுப்பு:புத்தகக் கண்காட்சிகள்
பகுப்பு:புத்தகச் சேகரிப்பு
இந்து சமய வரலாறு

**இந்து மத வரலாறு** (ஆங்கிலம்: History of Hinduism) என்பது இந்திய துணைக்கண்டத்தில் அமைந்துள்ள இந்தியா, மற்றும் நேபாளம்  போன்ற நாடுகளில் இந்து சமயப் பிரிவுகளான சைவம், வைணவம், சாக்தம், கௌமாரம், சௌரம், காணாபத்தியம், மற்றும் சுமார்த்தம் போன்ற பல பிரிவு சமைய கட்டுப்பாடுகளுடன் இரும்புக்காலம் தொட்டு கி.முவுக்கு முன்னரே தோன்றிய ஒன்றாகும். இம்மத கோட்பாடுகள் அனைத்தும் பழமையான வாழ்க்கைமுறை இந்திய கலாசாரங்கள் மற்றும் மரபுகளின் வேர் தோன்றல்களால் உருவானதாகும். இவற்றில் இந்திய கலாசாரமும், இந்திய மக்களின் மரபுகளும் இந்து மதத்தோன்றலுக்கு நாணயத்தின் இரண்டு பக்க தோற்றம் போன்று இரும்புக்காலம் தொட்டு உதவிபுரிந்து வந்துள்ளது. இதன் மூலம் *உலகிலேயே பழைய மதம்* என்று இந்து மதம் அழைக்கப்படுகிறது. இந்து மத தோன்றலின்படி இதனை ஒருவரே தோற்றுவித்ததாக கூறமுடியாது. 

இந்து மதத்தின் முதல் தோன்றல் வரலாற்றுக்கூற்றின்படி வேத காலம் என்று அழைக்கப்படும் கி.மு 1900 முதல் கி.மு 1400 ஆம் ஆண்டு வரையான காலகட்டம் ஆகும்.   இதற்கு அடுத்த காலகட்டமான கி.மு 800 முதல் கி.மு 200 வரை இந்து மதத்திற்கு ஒரு திருப்பு முணையாக அமைந்தது. ஏனெனில் வேத சமயம் மற்றும் இந்து சமயம் என இருந்த இவை பிரிந்து மேலும் இந்து சமயம், மகாவீரரின் போதனைகளைக் கொண்டு சைன மதமும், புத்தரைத் தலைமையாகக்கொண்டு புத்த மதம் என வளரத்துவங்கியது. அதற்கு பிந்தைய காப்பிய காலம் மற்றும் புராணகாலமான  கி.பி 200 ஆண்டு முதல் கி.பி 500 ஆம் ஆண்டு வரையான காலகட்டம் இந்துமதத்தின் *பொற்காலம்* ஆகும். இதற்கு காரணமாக விளங்கியவர்கள் இந்தியாவை ஆண்ட குப்த அரசர்கள் ஆவார்கள். இவர்களின் காலத்தில் இந்து மதம் ஆறு பிரிவுகளாக  பரிணாம விளக்கம் பெற்றது. அவை சாங்கியம், யோகம், நியாயம், வைசேடிகம், வேதாந்தம், மற்றும் மீமாம்சம் போன்ற மெய்யியல் கொள்கைகள் ஆகும். 
இதே காலகட்டத்தில் தோன்றிய பக்தி இயக்கங்களின் தோன்றலின் காரணமாக தனிக் கடவுள் கொள்கையுடன் சைவம், வைணவம் என்ற பிரிவுகள் தோன்றின. இதன் காலம் கி.பி 650 முதல் கி.பி 1100 ஆகிய இந்த இரண்டு ஆண்டுகளுக்கு இடைவெளியான செவ்வியல் காலத்தில் தான் பாரம்பரிய இந்து மதம் வளர்ச்சி பெற்றது. மேலும் ஆதி சங்கரர் அருளிய அத்வைதம், பௌத்தம் பொன்ற பாரம்பரியமான அமைப்புகள் இந்து மதவளர்ச்சிக்கு உறுதுணையாக சிறந்தும் விளங்கின.

இந்து மதம் கி.பி 1200 முதல் கி.பி 1750 வரையிலான காலகட்டத்தில் இசுலாமியர்களின் ஆட்சியின் கீழ் இருந்தாலும் அதன் வளர்ச்சி இக்காலத்தில் பக்தி இயக்கங்களின் மூலம் முக்கியத்துவம் பெற்றது.  அதன் பின்வந்த காலமான காலனிய இந்தியாவில் பல மேற்கத்திய இயக்கங்களின் தொன்றல்களால் பிரம்மஞானம், பகுத்தறிவு சிந்தனை (Unitarianism) போன்றவை தோன்றியதின் காரணமாக பல இந்து சீர்திருத்த இயக்கங்கள் (Hindu reform movements) தோன்றின. பின்னர் 1947 ஆம் ஆண்டு ஏற்பட்ட இந்திய சுதந்திரத்திற்குப் பின்னர் பிரிக்கப்பட்ட இந்தியாவில் ஏற்பட்ட ஆட்சியின்போது  இந்து மதம் பெரும்பானமை பெற்று முன்னிலையிலில் இருந்தது. தற்போது இந்த 20-ஆம் நூற்றாண்டில் உலகில் உள்ள அனைத்து கண்டங்களிலும் இந்து மதம் இந்தியர்களிடம் பரவியுள்ளது. இதில் முக்கியமாக அமெரிக்கா, மற்றும் இங்கிலாந்து போன்ற நாடுகளில் அதிகமான மக்கள் வாழுகிறார்கள்.

## மேலும் பார்க்க
* இந்திய வரலாறு
* யோகக் கலை
* சைவ சமயம்
* இந்தியாவிலுள்ள சமயங்கள்
* இந்தியாவில் மதம்

## குறிப்புகள்
 

## மேற்கோள்கள்

## மேலும் படிக்க

*
*Benjamin Walker *Hindu World: An Encyclopaedic Survey of Hinduism*, (Two Volumes), Allen & Unwin, London, 1968; Praeger, New York, 1968; Munshiram Manohar Lal, New Delhi, 1983; Harper Collins, New Delhi, 1985; Rupa, New Delhi, 2005, .
*

பகுப்பு:இந்து சமயம்
பகுப்பு:இந்துப் பேரரசுகள்
தொடர்புப் பிரதி

**தொடர்புப் பிரதி** என்பது ஒரு எழுத்தாளர் அவருடன் தொடர்புடைய ஒருவருக்கு தன் கையோப்பத்தை இட்டு வழங்கிய நூலின் பிரதியாகும்.
நூலாசிரியர் மட்டுமின்றி அந்த நூலோடு தொடர்புடைய பிறரான அச்சிடுபவர், பதிப்பகத்தார், முகப்போவியர், அணிந்துரை வழங்கிய அறிஞர் ஆகியோர் கையொப்பமிட்டு வழங்கும் பிரதியும் தொடர்புப் பிரதி என்றே அழைக்கப்படுகிறது. தொடர்புப் பிரதியானது பெரும்பாலும் அன்பளிப்பாக வழங்கப்பட்ட ஒரு பிரதியாகும், தான் எழுதிய புத்தகத்தை தன் நண்பர், சக பணியாளர், சக எழுத்தாளர் போன்று அவருக்கு அறிமுகமானவருக்கு வழங்கப்பட்ட புத்தக பிரதியாகும். தொடர்புப் பிரதிகள் புத்தக சேகரிப்பாளர் மத்தியில் அன்பளிப்புப் பிரதியைவிட மதிப்பு மிக்கதாக கருதப்படுகின்றன. 
## மேற்கோள்கள்

பகுப்பு:புத்தகச் சேகரிப்பு
கியூசெப்பே பியாசி

**கியூசெப்பே பியாசி** *(Giuseppe Piazzi)* (16 ஜூலை 1746 - 22 ஜூலை 1826)ஓர் இத்தாலியக் கத்தோலிக்கப் பாதிரியாரும் கணிதவியலாளரும் வானியலாளரும் ஆவார். இவர் வால்தெல்லினாவில் உள்ல பொந்தேவில் பிரந்தார்; நேப்புள்சில் இறந்தார். இவர் பலெர்மோவில் ஒரு வான்காணகத்தை நிறுவினார். இது இத்தாலி மொழியில்  *[[Palermo Astronomical Observatory|Osservatorio Astronomico di Palermo]] – Giuseppe S. Vaiana* என அழைக்கப்படுகிறது. இவரது குறிப்பிடத் தக்க கண்டுபிடிப்பு, சீரெசு கோள்குறளியைக் கண்டுபிடித்த்தாகும்.

## இளமை

## இறந்த பின் தகைமைகள்

வில்லியம் என்றி சுமித் எனும் வானியலாளர், வானியலாளராகிய தன் மகனுக்கு இவரது நினைவாக சார்லசு பியாசி சுமித் எனப் பெயர் இட்டுள்ளார். 1871 இல் கான்சுடாண்டினோ கார்டி வடித்த பியாசியின் சிலை இவரது பிறந்த இடமான பொந்தேவில் உள்ள முதன்மை வளாகத்தில் நிறுவப்பட்டுள்ளது.  1923 இல் 1000 ஆவது குறுங்கோள் 1000 பியாசியா இவரது நினைவாகப் பெயரிடப்பட்டுள்ளது. நிலாவின் பியாசிக் குழிப்பள்ளம் 1935 இல் இவரது நினைவாகப் பெயர் சூட்டப்பட்டுள்ளது. அண்மையில் அபுள் விண்வெளித் தொலைநோக்கி கண்டுபிடித்த சீரெசுவின் மொத்தல் குழிப்பள்ளம் *பியாசி* எனப் பெயர் இடப்பட்டுள்ளது.

## மேற்கோள்கள்

## தகவல் வாயில்கள்
* Clifford Cunningham, Brian Marsden, Wayne Orchiston. (2011) "Giuseppe Piazzi: the controversial discovery and loss of Ceres in 1801." *Journal for the History of Astronomy*, Volume 42.
* 
* 
* 

## வெளி இணைப்புகள்

* Catholic Encyclopedia entry for Giuseppe Piazzi
* 
* Giuseppe Piazzi and the Discovery of Ceres
* Portrait of Giuseppe Piazzi from the Lick Observatory Records Digital Archive, UC Santa Cruz Library's Digital Collections 

பகுப்பு:1746 பிறப்புகள்
பகுப்பு:1826 இறப்புகள்
பகுப்பு:இத்தாலிய வானியலாளர்கள்
பகுப்பு:குறுங்கோள் கண்டுபிடிப்பாளர்கள்
ஆர்லோவ் சேப்ளே

**ஆர்லோவ் சேப்ளே** *(Harlow Shapley)* (நவம்பர் 2, 1885 -  அக்தோபர் 20, 1972) ஓர் அமெரிக்க வானியலாளர் ஆவார்.

இவர் RR இலிரே (Lyrae) விண்மீன்களைப் பயன்படுத்தி நம் பால்வழியின் துல்லியமான உருவளவை மதிப்பிட்டார். பின்னர் இடமாறுதோற்றப் பிழையால் பால்வழியி சூரிய இருப்பைத் துல்லியமாக்க் கணித்தார். 

## வாழ்வும் பணியும்

சேப்ளே மிசவுரியின் நாழ்சுவில்லியில் உள்ள பண்ணையில் வில்லிசுக்கும் சுடோவெல் எனப்படும் சாரோ சேப்ளேவுக்கும் பிறந்தார். ஐந்தாம் வகுப்புடன் பள்ளிக் கலவியில் இருந்து நின்றுவிட்டார்.

## நூல்தொகை
* 
* 
* 
* 
* 
* 
* 
* 
* 
* 
* 
* 
* 
* 

## தகவல் வாயில்கள்
* ''Nature'' – Obituary

## மேற்கோள்கள்

## வெளி இணைப்புகள்

* The Great Debate
* Collection of  Pieces on The Great Debate
* 

பகுப்பு:1885 பிறப்புகள்
பகுப்பு:1972 இறப்புகள்
பகுப்பு:அமெரிக்க மெய்யியலாளர்கள்
பகுப்பு:அமெரிக்க வானியலாளர்கள்
பகுப்பு:பிரின்ஸ்டன் பல்கலைக்கழக முன்னாள் மாணவர்கள்
சிப்பிக்குள் முத்து

**சிப்பிக்குள் முத்து** (*Sippikkul Muthu*),  கே. விஸ்வநாத் இயக்கத்தில் 1986-ஆம் ஆண்டில் வெளியான இத்திரைப்படத்தில் கமல்ஹாசன், இராதிகா ஆகியோர் நடித்திருந்தனர். இத்திரைப்படம் தெலுங்கில் *சுவாதிமுத்யம்* (Swati Mutyam) என்ற பெயரில் முதலில் எடுக்கப்பட்டு பின்னர் தமிழில் மொழிமாற்றம் செய்யப்பட்டது.

இத்திரைப்படமானது பெங்களூர் பல்லவி திரையரங்கில் தெலுங்கு மொழியில் அதிகபட்சமாக 450 நாள்கள் வரை ஓடியது. இத்திரைப்படம் 1989 ஆம் ஆண்டு இந்தி மொழியில் அனில் கபூர் நடிப்பில் *ஈஸ்வர்* எனும் பெயரில் இயக்குநர் கே. விஸ்வநாத் மீண்டும் படமாக்கினார். 2003 ஆம் ஆண்டு கன்னட மொழியில் இக்கதை *சுவாதி முத்து* எனும் பெயரில் படமாக்கப்பட்டது. கன்னட மொழியில் ராஜேந்திர பாபு இயக்கத்தில் நடிகர் சுதீப், மீனா ஆகியோர் நடித்திருந்தனர்.

## நடிப்பு
* கமல்ஹாசன் 
* இராதிகா 
* கோலபுடி மாருதி ராவ்
* ஜெ. வி. சோமயாஜுலு
* நிர்மலம்மா
* சரத் பாபு (சிறப்புத் தோற்றம் )
* ஒய். விஜயா
* மேஜர் சுந்தரராஜன் 
* உன்னி மேரி (தீபா) 
* டப்பிங் ஜானகி 
* அல்லு அர்ஜுன் (குழந்தை நட்சத்திரம்)

## தயாரிப்பு
தமிழ்ப் பதிப்பில் கமல்ஹாசன் நடித்த கதாபாத்திரத்திற்கு எஸ். பி. பாலசுப்பிரமணியம் பின்னணிக் குரல் கொடுத்தார்.

## பாடல்கள்
இளையராஜா இப்படத்திற்கு இசையமைத்திருந்தார். தமிழ்ப் பாடல் வரிகள் அனைத்தையும் கவிஞர் வைரமுத்து எழுதியிருந்தார். பாடல்களைப் பாடியோர் எஸ். பி. பாலசுப்பிரமணியம், பி. சுசீலா, எஸ். ஜானகி, எஸ். பி. சைலஜா ஆகியோராவர்.
 

## விருதுகள்
**[[தேசிய திரைப்பட விருதுகள், இந்தியா|தேசியத் திரைப்பட விருது]]**
# சிறந்த தெலுங்குத் திரைப்படம்

**[[நந்தி விருது]]**
# சிறந்த நடிகர் - கமல்ஹாசன்
# சிறந்த திரைப்படம்

**[[தென்னிந்திய பிலிம்பேர் விருதுகள்|தென்னிந்திய பிலிம்பேர் விருது]]**
# சிறந்த இயக்குநர் - கே. விஸ்வநாத்

## மறுஆக்கங்கள்

## மேற்கோள்கள்

## வெளியிணைப்புகள்
* 

பகுப்பு:1986 தமிழ்த் திரைப்படங்கள்
பகுப்பு:1986 தெலுங்குத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
இவான் யார்கோவ்சுகி

**இவான் ஒசிபோவிச் யார்கோவ்சுகி** (*Ivan Osipovich Yarkovsky*, போலியம்: Jan Jarkowski, 24 மே 1844 – 22 சனவரி 1902, ஐடெல்பர்கு) ஒரு போலந்துக் கால்வழி உருசியக் குடிமைப் பொறியியலாளர் ஆவார். இவர் உருசியத் தொடர்வண்டிக் குழுமத்தில் பணிபுரிந்தார். இவர் தனது காலத்தில் எவராலும் அவ்வளவாக அறியப்படவில்லை.  இவரது இறப்புக்கு நெடுநாட்களுக்குப் பின்னர், 1970 இல் தொடங்கி, சூரியக் குடும்பத்தின் சிறுபொருட்கள்பால் வெப்பக் கதிர்வீச்சின் விளைவுகள் (காட்டாக, சிறுகோள்கள்) எனும் இவரது ஆய்வு யார்கோவ்சுகி விளைவாகவும்,  யார்கோவ்சுகி-ஓகீப்பே-இராத்சியெவ்சுகி-படாக் சுருக்கமாக, யார்ப் விளைவாகவும் வளர்த்தெடுக்கப்பட்டது. சிறுகோள் 35334 யார்கோவ்சுகி இவரது நினைவாகப் பெயர் இடப்பட்டுள்ளது . இவர் 1888 இல் இவர் ஈர்ப்பு விசைக்கான எந்திரவியல் விளக்கத்தை உருவாக்கினார்.

## அறிவியல் இலக்கியம்
* 
* 

## வெளி இணைப்புகள்
* Citations for asteroids discovered at Sormano Astronomical Observatory

பகுப்பு:1844 பிறப்புகள்
பகுப்பு:1902 இறப்புகள்
பகுப்பு:போலந்து வானியலாளர்கள்
பகுப்பு:உருசிய வானியலாளர்கள்
பகுப்பு:உருசியப் பொறியியலாளர்கள்
விஷ்ணுகுப்தர்

**விஷ்ணுகுப்தர்** (Vishnugupta) (),  குப்தப் பேரரசர்களில் குறைவாக அறியப்பட்டவரும், இறுதி குப்தப் பேரரசரும் ஆவார்.  பகைவர்களின் தொடர் தாக்குதல்களால், வட இந்தியா முழுவதும் பரந்திருந்த குப்தப் பேரரசு விஷ்ணுகுப்தர் காலத்தில், மகத நாட்டளவில் சுருங்கியது.

நரசிம்ம குப்தரின் பேரனும், மூன்றாம் குமாரகுப்தரின் மகனுமான விஷ்ணுகுப்தர், குப்த பேரரசை கி பி 540 – 550 முடிய ஆண்டதாக நாளந்தாவில் 1927-28-இல் அகழ்வாய்வின் போது கிடைத்த களிமண் முத்திரைகள் மூலம் அறியப்படுகிறது.

## மேற்கோள்கள்

6

பகுப்பு:குப்தப் பேரரசு
பகுப்பு:இந்தியப் பேரரசர்கள்
மய்யழிக்கரையோரம்

**மய்யழிப்புழையூடோ தீரங்களில் (மய்யழிக் கரையோரம்)**, எம். முகுந்தன் எழுதிய மலையாள மொழிப் புதினம் ஆகும். ஆசிரியரின் மகத்தான காவியமாகப் பரவலாக கருதப்பட்ட இப்புதினம், கடந்தகால வரலாற்றில், மாஹெவின் (மாயாஜியின்) அரசியல் மற்றும் சமூக பின்னணியை, ஒரு மாய வழியில், தெளிவாக விவரிக்கிறது. இந்த புதினமானது, ஆங்கிலம் மற்றும் பிரெஞ்சு, தமிழ் மொழிகளில் மொழிபெயர்க்கப்பட்டு மூன்று பதிப்பையும் கண்டுள்ளது. தமிழில் இந்த புத்தகத்தை மொழி பெயர்த்தவர் ருத்ர துளசிதாஸ் என்கின்ற இளம்பாரதி. இவர் இந்த மொழி பெயர்ப்புக்காக இலக்கியத்தின் உயரிய விருதான சாகித்ய அகாடமி விருது பெற்றார்

## வரலாற்றுப் பின்னணி
இந்தப் புதினம் மாஹேவில், ஒரு சில குடும்பங்களின் வாழ்க்கையை அடிப்படையாகக் கொண்டது. மாஹேவின் புதிய தலைமுறை, இந்தியாவுடன் பிரெஞ்சு குடியரசை ஒன்றிணைக்க விரும்பியது. பழைய மக்கள் பிரஞ்சு ஆட்சியாளர்களுக்கு விசுவாசமாக இருந்தனர். ஆனால் காலனித்துவ ஆட்சி ஒரு காதல் கவர்ச்சி என நம்பப்படுகிறது. கனரான் மற்றும் தாசன் என்று இரண்டு நபர்கள், பிரஞ்சுக்கு எதிரானப் போராட்டத்தின் தலைமையை எடுத்துக் கொண்டனர். இந்த நாவலில் மாஹேயின் பிரெஞ்சு ஆட்சியின் காதல் பற்றிய சிறந்த விவரங்கள் உள்ளன. மாஹெவின் தெருக்களில் பிரஞ்சு பெயர்கள் பழைய அழகை திரும்பப் பெறுகின்றன. மாஹெவில்மா ஒரு கிறித்தவத் தேவாலயமும், பல ஹிந்து கோயில்கள் உள்ளன. அரசாங்கத்தின் அலுவலகங்களில் இருந்து தேசியக்கொடி அகற்றப்பட்டபோது, முதல் புரட்சியைக் கதை விவரிக்கிறது. பிரஞ்சு கடற்படை வந்தபோது இந்த புரட்சி தோல்வியடைந்தது. அதனால் ஆர்வலர்கள் மாஹே பிரிட்ஜ் முழுவதும் ஓடிவிட்டனர். இரண்டாம் மற்றும் இறுதிப் புரட்சி வெற்றிகரமாக இருந்தது. எனவே, பிரெஞ்சு ஆட்சியாளர்கள் கப்பல் மூலம் தம்நாடு திரும்பினர்.

## கதைக்கரு
இந்த நாவலின் கதாநாயகனும் இளம் இந்தியக்காரனான தாதன், பிரெஞ்சு மாஹியில் பிறந்து, பாண்டிச்சேரி பள்ளியில் பயின்றவர். பிரஞ்சு நிர்வாகத்தில் அவருக்கு வேலை கிடைத்தும், பாரிசில் உயர் கல்விக்கான உதவியைப் பெற்றிருந்தும், அவர் சுதந்திரப் போராட்டத்தில் சேரவே விரும்பினார். அவர் கம்யூனிச சித்தாந்தத்தால் ஈர்க்கப்பட்டவர். காந்திய கனரான் வாங்கிய சுதந்திர இயக்கத்தை அவர் இணைகிறார். இதற்கிடையில் சந்திரிகா என்றழைக்கப்படும் ஓர் அழகான பெண் அவரைக் காதலிக்கிறாள். ஆனால் புரட்சிக்கான அவரது அர்ப்பணிப்பு காரணமாக, திருமண வாழ்வை நிராகரிக்கிறார். பிரெஞ்சு நீதிபதியால் 12 ஆண்டுகள் சிறைத்தண்டனை விதிக்கப்பட்ட தாசன், இந்திய யூனியன் வழியாகத் தப்பிச் சென்றார். வெளிநாட்டு ஆட்சியிலிருந்து மாஹெவுக்கு விடுதலைதரவேண்டி, விரைவில் அவர் மாஹேவுக்கு தன்னார்வலர் குழுவிற்குத் திரும்பி வருகிறார். நிர்வாகக் கட்டிடங்களில்,  பிரெஞ்சு தேசியக் கொடி அகற்றப்பட்டு, இந்திய தேசிய கொடி ஏற்றப்பட்டது. ஒரு உள்ளூர் ஹீரோவாக இருந்தபோதும், அவர் தனது வாழ்வாதாரத்திற்காக போராடுகிறார். ஏனெனில் அவர் ஒரு வேலைவாய்ப்பை ஏற்று, பிரதான வாழ்க்கை வாழ மறுத்து விட்டார். பெற்றோரின் கட்டாயத்தில் வேறு ஒருவரைத் திருமணம் செய்துகொண்ட அந்தப்பெண், தற்கொலை செய்து கொள்கிறார். மாஹெ கடற்கரையில், வெல்லயங்கல்லு தீவிற்கு, அப்பெண்ணின் வழியில் ஆத்மாவைக் கரைத்துக்கொள்ள செல்கிறார்.

## மேற்கோள்கள்

## வெளியிணைப்புகள்
https://archive.org/stream/MayyazhiKaraiyoram/Mayyazhi%20Karaiyoram#page/n17/mode/2up

பகுப்பு:மலையாளப் புதினங்கள்
பெஞ்சமின் மர்க்கரியான்

**பெஞ்சமின் பெனிக் எகிழ்சேவிச் மர்க்கரியான்** *(Beniamin "Benik" Egishevitch Markarian)* (; பிறப்பு: 29 நவம்பர் 1913,  சுலாவெர், திபிலிசு ஆளுநரகம்; இறப்பு:29 செப்டம்பர் 1985,  யெரவான், ஆர்மேனியச் சோவியத் ஒன்றியம்) ஓர் ஆர்மேனிய வானியற்பியலாளர் ஆவார். மர்க்கரியான் பால்வெளித் தொடர் இவரது நினைவாகப் பெயர் இடப்பட்டுள்ளது. இவர் இந்தப் பால்வெளித் தொடர் பொது இயக்கத்தில் இயங்குவதைக் கண்டுபிடித்தார். செறிந்த ஒளிப்பொலிவு மிக்க பால்வெளிகளின் அட்டவணைக்கும் மர்க்கரியான் பால்வெளிகள் அட்டவணை எனப் பெயர் சூட்டப்பட்டுள்ளது.

## வெளி இணைப்புகள்
* Beniamin Markarian at ARAS.am

பகுப்பு:1913 பிறப்புகள்
பகுப்பு:1985 இறப்புகள்
பகுப்பு:சோவியத் வானியற்பியலாளர்கள்
பகுப்பு:ஆர்மீனிய வானியற்பியலாளர்கள்
பகுப்பு:சோவியத் வானியலாளர்கள்
பகுப்பு:ஆர்மீனிய வானியலாளர்கள்
பாவெல் பெத்ரோவிச் பரெனாகோ

**பாவெல் பெத்ரோவிச் பரெனாகோ** *(Pavel Petrovich Parenago)* (20 மார்ச்சு 1906 – 5 ஜனவரி 1960) ஓர் உருசிய சோவியத் அறிவியளாளரும் வானியலாளரும் பேராசிரியரும் ஆவார். இவர் மாச்கோ பல்கலைக்கழக எம். வி. இலமனாசொவ் உடுக்கண வானியல் துறையின் தலைவராக விளங்கினார். இவர் சோவியத் அறிவியல் கல்விக்கழக உயர்நில்நி உறுப்பினராக இருந்தார்.

இவர் அறிவியல் கல்விக்கழகத்துக்கு 1953 தேர்வு செய்யப்பட்டார். பின்னர் இவருக்கு 1954 இல் அக்கழகம் நிறுவிய பிரெதுகின் பரிசை அவ்வாண்டே முதன்முதலில் பெற்றார்.

இவர் தன் கடைசி வாழ்நாளில், பல்லாண்டுகள் தொடர்ந்து வாட்டிய நோயால் நலிவுற்று, 1960 இல் இறக்கும் வரை முந்தைய பணிகளைத் திருத்தியவண்ணம் காலம் கழித்தார்.

## தகைமைகள்
இவர் சோவ்யதொன்றிய அறிவியல் பங்களிப்புகளுக்காக இலெனின் ஆணை பெற்றுள்ளார். 2484 பரெனாகோ குறுங்கோளும் நிலாவின் பரெனாகோ குழிப்பள்ளமும் இவரது நினைவாகப் பெயரிடப்பட்டுள்ளன.

## மேற்கோள்கள்

பகுப்பு:1906 பிறப்புகள்
பகுப்பு:1960 இறப்புகள்
பகுப்பு:சோவியத் வானியலாளர்கள்
பகுப்பு:உருசிய வானியலாளர்கள்
கடோற்கஜன், குப்த வம்சம்

**கடோற்கஜன்** (Ghatotkacha) (ஆட்சிக் காலம்: கி பி 280 - 319) வட இந்தியாவில், இவரின் மகன் முதலாம் சந்திரகுப்தர் குப்தப் பேரரசை நிறுவுவதற்கு முன்னோடியாக இருந்தவர். இவரைப் பற்றிய வரலாற்றுக் குறிப்புகள் மிகக் குறைவாக கிடைத்துள்ளது.

## மேற்கோள்கள்

பகுப்பு:குப்தப் பேரரசு
பகுப்பு:இந்தியப் பேரரசர்கள்
ஸ்ரீகுப்தர்

**ஸ்ரீகுப்தர்** (Śri Gupta)  (ஆட்சிக் காலம்:கி பி 240- 280)வட இந்தியாவில் கப்த வம்சத்தை நிறுவியர் ஆவார்.
வடக்கு அல்லது நடு வங்காளமே குப்தர்களின்  தாயகமாக வரலாற்று ஆய்வாளர்கள் கருதுகின்றனர்.

இரண்டாம் சந்திரகுப்தரின் மகள் பிரபாவதி குப்தரின் கல்வெட்டுக் குறிப்புகளின் படி, மன்னர் ஸ்ரீகுப்தர், குப்த வம்சத்தை நிறுவியதாக அறியப்படுகிறது.

நாளாந்தா பல்கலைக் கழகத்தில் பௌத்த சமயக் கல்வி கற்க,  சீனாவிலிருந்து வரும் பௌத்த பிக்குகள் தங்குவதற்கான, ஸ்ரீகுப்தர் நாளந்தாவிற்கு அருகில் **மிருகசிகாவனம்** (Mṛgaśikhāvana) எனும் பௌத்த  விகாரை ஒன்று கட்டிக் கொடுத்து, அருகில் உள்ள 40 வருவாய் கிராமங்களையும் இவ்விகாரைக்கு தானமாக வழங்கினார் என, கி பி 690-இல் நாளாந்தாவிற்கு வருகை புரிந்த சீன பௌத்த அறிஞர் **யிஜிங்** (Yijing) தனது பயணக் குறிப்பில் குறிப்பிட்டுள்ளார்.

## சமயம்
ஸ்ரீகுப்தர் வைணவ சமயத்தைச் சார்ந்தவராக இருப்பினும், தமது இராச்சியத்தில் சமணம் மற்றும்  பௌத்த சமயங்களின்  நடவடிக்கைகளை ஆதரித்தார்.

## மேற்கோள்கள்

பகுப்பு:குப்தப் பேரரசு
பகுப்பு:இந்தியப் பேரரசர்கள்
எட்வர்ட் லீ தார்ண்டைக்

**எட்வர்ட் லீ தார்ண்டைக்** (*Edward Lee Thorndike*, ஆகத்து 31, 1874 – ஆகத்து 9, 1949)  என்பவர் ஓர் அமெரிக்க உளவியலாளர் ஆவார். பொது உளவியலின் ஆய்வு என்ற அமெரிக்க பத்திரிக்கையின் 2002 ம் ஆண்டின் கணக்கெடுப்பின் படி இருபதாம் நுற்றாண்டில் அதிகமாக மேற்கோள் காட்டப்பட்ட உளவியலாளர்களில் ஒன்பதாவது இடத்தில்  தார்ண்டைக் உள்ளதாக முடிவுகள் அறிவிக்கப்பட்டது. தன் வாழ்க்கையின் பெரும்பகுதி பணி காலத்தை  கொலம்பியா பல்கலை கழகத்தின் ஆசிரியர் கல்லூரியிலே கழித்தார்.

இவரின் ஒப்பிட்டு உளவியல் மற்றும் கற்றல் செயல்பாடுகள் ஆகிய பிரிவுகளில் செய்த ஆராய்ச்சி, இணைப்பு கோட்பாடு என்ற தத்துவத்தை உருவாக்கி நவீன அறிவியல் பூர்வமான கல்வி உளவியல் உருவாக அடித்தளமிட்டது. மேலும் இவர் அமெரிக்க உளவியல் கழகத்தின் உறுப்பினராகவும் மற்றும் அதன் தலைவராகவும் பணியாற்றினார். வலுவூட்டல் கோட்பாடு மற்றும் நடத்தை பகுப்பாய்வு ஆகியவற்றின் மீது தனக்கு இருந்து தாக்கத்தினால் நடத்தை உளவியலில் உள்ள அனுபவ விதி பிரிவிற்கு தன்னுடைய விளைவு விதி மூலம் அடிப்படை கட்டமைப்பை உருவாக்கினார். தார்ண்டைக்கின் பங்களிப்பின் மூலம் நடத்தை உளவியல் துறையானது கல்வியில் பெரும் தாக்கத்தை ஏற்படுத்தியது. மற்றும்  இவரின் விளைவு விதி வகுப்பறை சுழலில் பெரும் செல்வாக்கை ஏற்படுத்தி உள்ளது.

## மேற்கோள்கள்

பகுப்பு:1874 பிறப்புகள்
பகுப்பு:1949 இறப்புகள்
பகுப்பு:அமெரிக்க உளவியலாளர்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
செம்பியக்குடி

**செம்பியக்குடி** (Sembiyakudi ) என்ற ஊரானது தமிழ்நாட்டின் அரியலூர் மாவட்டத்தில் உள்ள திருமானூர் வட்டாரத்தில் அமைந்துள்ளது.

இந்த ஊர் மாவட்டத்தலைநகரான அரியலூருக்கு தெற்கில் 29 கி.மீ. தொலைவில் உள்ளது. மாநிலத் தலைநகராச சென்னையில் இருந்து 320 கி.மீ. தொலைவில் உள்ளது.  இராசராச சோழனின் பாட்டியும்
அரிஞ்சய சோழன், கண்டராதித்த சோழன், சுந்தர சோழன், இராஜராஜ சோழன், இராஜேந்திர சோழன், உத்தம சோழன் ஆகிய இந்த ஆறு பேரரசர்களின் ஆட்சிக்கு ராஜ மாதவாக இருந்து வழிகாட்டியவர் செம்பியன் மாதேவி இந்த ஊரில்தான் பிறந்ததாக இந்த ஊர்மக்கள் கருதுகின்றனர். இதனால் செம்பியன் மாதேவிக்கு இந்த ஊரில் சிலை வைக்க வேண்டும் என்று ஊர் மக்கள் முடிவு எடுத்தனர். இதையடுத்து செம்பியக்குடியிலும் சுற்றியுள்ள 10 கிராமங்களிலும் சிலை அமைப்புக் குழுவினர் வீடு வீடாகச் சென்று ஐம்பொன் திரட்டினர். இந்த முயற்சியில் நான்கரை பவுன் தங்கம், 150 கிலோ வெண்கலம், 10 கிலோ வெள்ளி உட்பட மொத்தம் ஆயிரம் கிலோவுக்கு ஐம்பொன் திரட்டப்பட்டது. வேறு பலரும் நன்கொடை அளித்தனர் இவற்றைக் கொண்டு சுவாமிமலையில் ஆறேமுக்கால் அடி உயரத்திலான செம்பியன் மாதேவியின் முழு உருவ ஐம்பொன் சிலை வடிக்கப்பட்டது. சுமார் 2 ஆண்டுகளில் 20 லட்சம் ரூபாய் செலவில் இந்தச் சிலை செய்து முடிக்கப்பட்டு, செம்பியன்குடியில் சிலை நிறுவப்பட்டு, சிலைக்கு மணிமண்டபமும் அமைக்கப்பட்டுள்ளது. இச்சிலையை செம்பியன் மாதேவி பிறந்த நாளான 2017 மே 17 அன்று ( சித்திரை மாதத்து கேட்டை நட்சத்திரம்) சிலையை திறக்க முடிவு செய்துள்ளனர்.

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
மத்திய ஆப்பிரிக்க நேரம்

**மத்திய ஆப்பிரிக்க நேரம்** 'அல்லது' 'கேட்' 'என்பது மத்திய மற்றும் தெற்கு ஆப்பிரிக்காவில் பயன்படுத்தப்படும் நேர வலயம் ஆகும். இந்த மண்டலம் ஒருங்கிணைந்த அனைத்துலக நேரத்திற்கு இரண்டு மணி நேரத்திற்கு முன்னதாகவே உள்ளது. இந்நேர வலயமானது அருகேயுள்ள தெற்கு ஆப்பிரிக்க சீர் நேரம் மற்றும் கிழக்கு ஐரோப்பிய நேரம் ஆகியவற்றை ஒத்திருக்கிறது.

இந்த நேர மண்டலம் பூமத்திய ரேகைப் பிராந்தியத்தில் முக்கியமாக இருப்பதால், ஆண்டு முழுவதும் எவ்விதமான மாற்றங்கள் எதுவும் இல்லை, எனவே பகல் நேர சேமிப்பு காலம் தேவைப்படாது.

மத்திய ஆப்பிரிக்கா நேரம் பின்வரும் நாடுகளில் பயன்படுத்தப்படுகிறது:

* 
* 
*  (கிழக்கு ஐரோப்பிய நேரம் அவதானிக்கப்படுகிறது)
*  (eastern)
* 
* 
* 
* 
* 
* 
* 

பின்வரும் நாடுகள் மத்திய ஆப்பிரிக்க நேர மண்டலத்திற்கு பதிலாக தெற்கு ஆப்பிரிக்க நேரமண்டலத்தினை பயன்படுத்துகிறது
* 
* 
* 

## சான்றுகள்

பகுப்பு:நேர வலயங்கள்